CELEX: C2005/045/19
Language: sk
Date: 2005-02-19 00:00:00
Title: Rozsudok Súdneho dvora (štvrtá komora) z 9. decembra 2004 vo veci C-523/03: Komisia Európskych spoločenstiev proti Biotrast SA (Rozhodcovská doložka — Vrátenie vyplatených súm — Úroky — Konanie o rozsudku pre zmeškanie)

19.2.2005   
            
            
               SK
            
            
               Úradný vestník Európskej únie
            
            
               C 45/10
            
         
      ROZSUDOK SÚDNEHO DVORA
   
   (štvrtá komora)
   z 9. decembra 2004
   vo veci C-523/03: Komisia Európskych spoločenstiev proti Biotrast SA (1)
   
   (Rozhodcovská doložka - Vrátenie vyplatených súm - Úroky - Konanie o rozsudku pre zmeškanie)
   (2005/C 45/19)
   Jazyk konania: gréčtina
   Vo veci C-523/03, Komisia Európskych spoločenstiev, (splnomocnený zástupca: D. Triantafyllou, za právnej pomoci N. Korogiannakis) proti Biotrast SA, so sídlom v Thessaloniki (Grécko), predmetom ktorej je žaloba podľa článku 238 ES, podaná 15. decembra 2003, Súdny dvor (štvrtá komora), v zložení: predseda komory K. Lenaerts (spravodajca), sudcovia J. N. Cunha Rodrigues a K. Schiemann, generálny advokát: P. Léger, tajomník: R. Grass, vyhlásil dňa 9. decembra 2004 rozsudok, ktorého výrok znie:
   
               1.
            
            
               Biotrast SA je povinný zaplatiť Komisii Európskych spoločenstiev sumu vo výške 661 838,82 EUR ako dlžnú istinu, zvýšenú o úroky pri sadzbe 4,77 % ročne za obdobie od 31. decembra 2001 do 31. decembra 2002, pri sadzbe 6,77 % ročne za obdobie od 1. januára 2003 do vyhlásenia tohto rozsudku a pri ročnej sadzbe uplatnenej na základe gréckeho zákona, teda v súčasnosti článku 3 ods. 2 zákona 2842/2000 o konverzii drachmy na euro, pri maximálnej sadzbe 6,77 % ročne, za obdobie od vyhlásenia tohto rozsudku do úplného splatenia dlhu.
            
         
               2.
            
            
               Biotrast SA je povinná nahradiť trovy konania.
            
         
      (1)  Ú. v. EÚ C 59 zo dňa 6.3.2004